Teperis
Teperis (arī Tepera ūdenskrātuve, Ēmura ezers) ir ūdenskrātuve Abula upē Smiltenes novada Smiltenes pilsētā, uz robežas ar Launkalnes pagastu un Smiltenes pagastu. Ezera maksimālais dziļums ir 5,5 metri, bet vidējais dziļums ir 2,4 metri. Ezers ir viens no tūristu un vietējo iedzīvotāju iecienītajām atpūtas vietām. Ezera kompleksā atrodas futbola laukums, volejbola laukumi, hokeja laukums, kā arī sporta komplekss „Teperis” ar autokrosa trasi un kartingtrasi.